ועדת הכספים, כנסת 19, פרוטוקול מספר 486, 2014-12-29 13:40

ניסן סלומינסקי: אישור השקעת המדינה בחברת דירה להשכיר – החברה הממשלתית לדיור להשכרה בע"מ בהתאם לסעיף 10 לחוק החברות הממשלתיות, התשל"ה-1975.

ניסן סלומינסקי: תסבירו מה היה, איך זה מגיע עכשיו.

<ערן ניצן: אחת התכניות בתחום הדיור עוסקת בהגדלת ההיצע של דיור להשכרה.

<ערן ניצן: הממשלה קבעה והחליטה שאחת הדרכים שלה לקדם את זה תהיה באמצעות הקמה של חברה ייעודית לנושא הזה.

<ערן ניצן: היא תתכנן מתחמים גדולים ותפעל לשווק אותם להשכרה.

<ערן ניצן: החברה הוקמה מכוח אותה החלטת ממשלה.

<ערן ניצן: במסגרתה ניתן לה הון ראשוני כדי להתחיל את פעולתה המינהלית ושכירת השירותים הבסיסיים שנדרשים.

<ערן ניצן: החלטת הממשלה קבעה שזה יחולק ל-20,20, 8 ו-8.

<ערן ניצן: 20 מיליון ילכו לפעולות של יועצים.

<ערן ניצן: 8 מיליון יהיו לשנתיים הראשונות לפעולתה.

<ערן ניצן: במסגרת הסיכומים הדברים האלה הלכו והצטמצמו.

<ערן ניצן: הונחה, בסופו של דבר, בקשה להקצות 36 מיליון שקלים לצורך פעילות החברה.

<ערן ניצן: יכול להיות שצריך יהיה לעדכן סכומים מופחתים יותר.

<ערן ניצן: אני מניח שזה מיד ייפתח לדיון.

<ערן ניצן: זה יאפשר לחברה לממש את מטרותיה שקבועות בהחלטת הממשלה.

<ערן ניצן: זה בהמשך להרבה מאוד דיונים שקיימנו בתחום הדיור שאני מניח שבכנסת הבאה נמשיך ונקיים.

<ערן ניצן: אחד הדברים שמבדילים את המשק הישראלי משאר הדברים בעולם הוא שאין דיור שמושכר על ידי חברות מקצועיות לתקופות זמן ארוכות.

<ערן ניצן: זה אחד האתגרים שמונחים לפתחה של החברה.

ניסן סלומינסקי: מה זה ה-200 מיליון שאישרנו בזמנו?

<ערן ניצן: היא לוקחת כבר היום מתחמים שונים שהיא תשווק להשכרה.

<ערן ניצן: היא תפעיל מנגנון, שהחלטת הממשלה הגדירה, לפיו היא תפנה ותרכוש כבר כעת מקבלנים מבנים שייבנו בהקדם.

<ערן ניצן: היא תאכלס אותם בשוכרים.

<ערן ניצן: היא תפנה לשוק ההון בכדי לשווק את המגדלים האלה.

ניסן סלומינסקי: זה ה-200 מיליון?

<ערן ניצן: זה ה-200 מיליון.

ניסן סלומינסקי: מה עכשיו?

<ערן ניצן: ה-36 זה לתפעול, הנהלה, יועצים והתקשרויות.

<ערן ניצן: המודל שאנחנו מתארים הוא מודל שבהרבה מובנים מועתק ממקומות אחרים בעולם שבהם שוק ההון וחברות מקצועיות מממנות דיור למגורים.

<ערן ניצן: המטרה של החברה הוא לחולל את המהלך הזה כאן בישראל.

<ערן ניצן: אנחנו, כמובן, נלווה את זה לאורך השנים.

ניסן סלומינסקי: היינו צריכים לקבל את האישור של ועדת ההסכמות.

ניסן סלומינסקי: האישור של ועדת ההסכמות ניתן רק לגבי 15 מיליון, לא לגבי 36 מיליון.

ניסן סלומינסקי: יש את ה-200 מיליון שאושרו אז.

ניסן סלומינסקי: זה סיפור נפרד.

<שגית אפיק: הבקשה על 36 היא בקשה לאישור השקעה.

ניסן סלומינסקי: הבקשה היא על 36 מיליון.

ניסן סלומינסקי: מתוכם יש לי הסכמה של ועדת ההסכמות ל-15 מיליון.

ניסן סלומינסקי: זה אמור לכסות, לפי התחשיבים שעשו, את המשכורות של 2014 ו-2015.

<שגית אפיק: בחלקיות.

<ערן ניצן: מדובר על סכום שישמש את החברה בתקורות שלה.

<שגית אפיק: לפעילות השוטפת.

<שגית אפיק: הבקשה היא בקשה לפי סעיף 10 לחוק החברות.

<שגית אפיק: על מנת שהממשלה תשקיע בחברה ממשלתית נדרש אישור של ועדת הכספים, לכן זה הגיע לפתחנו.

<שגית אפיק: הוועדה אישרה בעבר השקעות דומות בחברת תע"ש ובחברות אחרות.

<שגית אפיק: לפי הבקשה שלכם, לפעילות השוטפת נדרשים 8 מיליון שקלים לשנתיים הראשונות.

<עוזי לוי: 8 כפול 2.

<שגית אפיק: ההסכמה בוועדת ההסכמות היא על 15 מיליון שקלים.

יעקב ליצמן: אני אתמוך בסיכומים של ועדת ההסכמות.

יעקב ליצמן: בעקבות המכתב שקיבלתי מעוזי אני רוצה להבהיר שהמטרה של דירה להשכיר היא לכלל האוכלוסייה.

יעקב ליצמן: כוונת החברה לפעול ליישום מטרתה באמצעות פעילות בכל רחבי הארץ לטובת כלל אוכלוסיית המדינה, כלל הסקטורים.

בועז טופורובסקי: אני מסכים איתך, זה צריך להיות לכל האוכלוסייה.

<שגית אפיק: הפרויקטים יהיו לכלל הציבור.

יעקב ליצמן: אין שינוי.

יעקב ליצמן: כרגע זה מה שיש.

ניסן סלומינסקי: זה מה שכתוב.

שמעון סולומון: האם זה מאפשר לכם לפעול?

יעקב ליצמן: אם יש הסכמות איתם, כנראה שכן.

ניסן סלומינסקי: שמעון, אם הוא יגיד שזה לא מאפשר, ייפול הכל.

<עוזי לוי: אני לא אתאר את החברה ופעולותיה.

<עוזי לוי: אנחנו הספקנו די הרבה.

<עוזי לוי: אני לא אזכיר את זה כרגע.

<עוזי לוי: הסכום מאפשר לנו להתחיל בפעילות.

<עוזי לוי: הסיכום שהיה עם חבר הכנסת איתן כבל היה על 15.

<עוזי לוי: אם הוועדה תאשר 18, הוא לא יתנגד.

ניסן סלומינסקי: אם נפתח את זה לדיון, בסוף הכל ייפול.

ניסן סלומינסקי: למה לך?

בועז טופורובסקי: ניסן, אתה צודק.

בועז טופורובסקי: 15 זה מה שצריך לאשר.

ניסן סלומינסקי: אני מעלה להצבעה את אישור השקעת המדינה בחברת דירה להשכיר – החברה הממשלתית לדיור להשכיר בע"מ בהתאם לסעיף 10 לחוק החברות הממשלתיות, התשל"ה-1975, בגובה של 15 מיליון שקל.

ניסן סלומינסקי: מי בעד, ירים את ידו?

ניסן סלומינסקי: בעד – פה אחד

ניסן סלומינסקי: נמנעים –אין

ניסן סלומינסקי: רבותיי, שיהיה לכם בהצלחה.